Зимске олимпијске игре 2014.

XXII Зимске олимпијске игре одржане су у Сочију, Русија, од 7. до 23. фебруара 2014. године. Одржано је 98 такмичења у 15 спортова. Сочи, град домаћин, је изабран 4. јула 2007. испред јужнокорејског града Пјонгчанга и аустријског Салцбурга на 119. заседању Међународног олимпијског комитета у Гватемали. Ово је био први пут да Русија организује Зимске олимпијске игре (Совјетски Савез је претходно организовао Летње олимпијске игре 1980. у Москви). Организација Избор домаћина Сочи је изабран 4. јула 2007. испред јужнокорејског града Пјонгчанга и аустријског Салцбурга на 119. заседању Међународног олимпијског комитета у Гватемали. Ово је био први пут да Русија организује Зимске олимпијске игре. Совјетски Савез је претходно организовао Летње олимпијске игре 1980. у Москви. Финансије Спортска борилишта За потребе Зимских олимпијских игара 2014. саграђено је укупно 11 спортских борилишта. Сва борилишта подељена су у две групе: Олимпијски парк који се налази у самом граду Сочију, и Планински олимпијски комплекс у околини варошице Краснаја Пољана. Олимпијски парк Сочи Олимпијски парк Сочи изграђен је на самој црноморској обали, у Имеретинској низији, на свега 4 km северно од границе са Републиком Абхазијом (аутономном републиком у саставу Грузије). На подручју Олимпијског парка налази се 6 олимпијских борилишта: Ледена дворана Бољшој – хокеј на леду, капацитет 12.000 гледалаца Шајба арена – хокеј на леду, капацитет 7.000 гледалаца Адлер арена – брзо клизање, капацитет 8.000 гледалаца Ледена дворана Ајсберг – уметничко клизање, брзо клизање, капацитет 12.000 гледалаца Ледена коцка – карлинг, капацитет 3.000 гледалаца Олимпијски стадион Фишт – капацитет 40.000 гледалаца, свечана церемонија отварања и затварања игара; Олимпијско село Међународни прес центар Медал плаза - трг у близини стадиона Фишт где ће се одржавати свечане церемоније доделе медаља. У оквиру Олимпијског центра налазе се и терени за тренинге хокејаша и клизача. Планински олимпијски комплекс Планински олимпијски комплекс смештен је на око педесетак километара источно од Сочија у подручју око варошице Краснаја Пољана. У том делу налазе се укупно 5 олимпијских борилишта намењених алпском и нордијском скијању, скијашким скоковима, биатлону, сноубордингу и слободном скијању, те стаза за боб, санкање и скелетон. Олимпијски центар за биатлон и скијашко трчање Лаура - центар за биатлон и скијашко трчање, трибине капацитета 7.500 места; Роза Хутор икстрим парк- слободно скијање и сноубординг, капацитета 4.000 места за слободно скијање и 6.200 за сноубординг; Роза Хутор - алпско скијање, 7.500 места Рускије горки - скијашки скокови и нордијска комбинација, капацитета 7.500 места; Санкашки центар Санки - стаза за боб, санкање и скелетон, капацитет 5.000 места. Земље учеснице На олимпијским играма у Сочију учествовало је укупно 88 нација које су имали квалификованог бар једног спортисту. Дебитантске наступе на ЗОИ остварило је седам земаља: Доминика, Малта, Парагвај, Источни Тимор, Того, Тонга и Зимбабве. Право наступа на ЗОИ у Сочију обезбедила су и три такмичара из Јужне Африке, Порторика и Алжира, али представници националних олимпијских комитета тих земаља су одлучили да не учествују на Зимским олимпијским играма и не шаљу своје такмичаре у Сочи. Индијски такмичари у Сочију наступју под олимпијском заставом након што је МОК у децембру 2012. суспендовао Индијски олимпијски комитет због мешања политичких структура те земље у рад комитета. Заступљени спортови Петнаест зимских спортова је најављено као део Зимских олимпијских игара 2014. Осам спортова је категоризовано као ледени спортови а то су: боб, санкање, хокеј на леду, уметничко клизање, брзо клизање, брзо клизање на кратким стазама и карлинг. Три спорта су категоризована као догађаји алпског скијања и сноубординга: алпско скијање, слободно скијање и сноубординг. А преостала четири спорта која су категорисана као нордијска су: биатлон, нордијско скијање, скијашки скокови и нордијска комбинација. Списак свих спортова на ЗОИ 2014: (у загради је број дисциплина по поједином спорту): Сатница олимпијског турнира Биланс медаља Референце Види још Сто рубља (XXII Зимске олимпијске игре) Спољашње везе Сочи 2014.